**Helsingør summer af liv under PASSAGE Festival**

**PASSAGE Festival kører i højt gear, når sommerens festivalen rammer Helsingør den 27. juli til 1. august. Med et tilpasset program der matcher omstændighederne, vil man kunne møde gadeteater spontant, i det grønne og på steder, man ikke umiddelbart forbinder med kunst i det offentlige rum.**

**I byrummet kan alting ske**

Det kan være du bliver ramt af amors pil eller ser tre mennesker bruge byrummet, som du aldrig havde forestillet dig, man kunne. I hvert fald er der skæve, sjove og kærlige scenarier på spil, når Les Cupidons, Les Tonys, The Furtives og Parfait État de Marche indtager Helsingør centrum. Forestillingerne er delvist uannoncerede – de kan poppe op på steder, du ikke lige havde forventet. Det er om at holde øjnene åbne.

**Gadeteater i verdensklasse på pladsen bag værftets madmarked**

På pladsen bag værftets madmarked kan du opleve grillpølser, klovnefotokunst, flyvende musikere og spøjse karakterer. Ja, sådan lyder beskrivelsen, når man koger et væld af forskellige forestillinger ned til en magiterning af ord, der både smager indbydende og underholdende. Spændingen bliver serveret af Les Frères Troubouch, Drôle d'Impression, CameliOrqestra og TchernOcircuS – fire forrygende forestillinger der byder på vilde, humoristiske, eftertænksomme, musikalske og magiske oplevelser.

**En dans med det offentlige rum**

På pladsen foran Kulturværftet, kan du være en del af et øjebliksbillede til Instant Compositions. Forestillingen blev skabt under forårets nedlukning, hvor danserne pludseligt ikke måtte øve sammen i dansestudierne. De måtte gå mere kreativt til værks, og her tog det offentlige rum imod dem. I kompositioner der er skabt her og nu, er grænserne mellem de dansende kroppe og byens arkitektur sløret, og det efterlader et øjeblikkeligt koreografisk fodaftryk i rum og tid.

**I bus og til fods – sommerens rejse går fra Helsingør**

Hvis sommeren mod forventning ikke har budt på den rejse, du havde forventet, så kommer her din redning. På PASSAGE Festival kan du tage på rejser og vandringer ud over det sædvanligt. Blandt andet når Time Travel Tours, tager dig med til fremtiden og besøger hele tre årtier. Der er afgang med bus fra Færgeterminalen for de eventyrlystne. Du kan også tage på en situationistisk vandring gennem steder og ikke-steder, når Everyday People går fra Mirabellestien til, ja, bare vent og se. Eller på byVANDring, der gennem sanselig leg undersøger byens maritime DNA, når de mødes i Skibsklarergården og derfra lytter, ser og mærker byens puls på vandringen gennem Helsingørs gader.

**Stedsspecifikke forestillinger indtager helt særlige rum i byen**

Årets festival byder også på forestillinger, der skabt i et specifikt rum i byen. Der sker, når Syndfloden folder sig ud i tørdokken ved M/S Museet for Søfart, og genskaber syndflodsmyten i et nutidigt perspektiv. Og når Helsingør Gymnasiums gamle gymnastiksal gæstes af forestillingen Ved ribbevæggen – ekko fra en skole. Her undersøges de gamle minder, der lagrer sig i vores krop, i et univers af videoprojektioner, dagslys, røg og koreografiske bevægelser.

**Gadeteater i det grønne**

Ingen gadeteaterfestival, uden forestillinger i det grønne! Børn og barnlige sjæle kan nyde Oh solo mig og Alex Barti på græsplænen ved Børnenes Hus. Og sidst men ikke mindst kan de sene sommeraftener tages ind med Diorama - for Helsingør. En stedsspecifik forestilling på Julebæk strand, hvor camouflerede kroppe og gådefuld lyd i harmoni med naturen slår sammen i en oplevelse af fællesskab og bevægelse.

Læs uddybende beskrivelser af de enkelte forestillinger og se hvor og hvornår de spiller på [www.passagefestival.nu](http://www.passagefestival.nu). PASSAGE Festival gæster også Hornbæk, Ålsgårde og Espergærde. Her følger det lokale program for Helsingør.

**PROGRAM FOR HELSINGØR, LOKALT – *\*forestillinger med billet\****

**TORSDAG 30/7**

11.00-11.30 Les Cupidons af Les Goulus Helsingør Centrum

12.00-12.45 Les Frères Troubouch Pladsen bag Værftets madmarked

15.00-16.00 byVANDring af Luna Park Scenekunst\* Skibsklarergården (mødested)

15.00-15.50 Drôle d'Impression af Dédale de Clown Pladsen bag Værftets madmarked

16.00-17.00 byVANDring af Luna Park Scenekunst\* Skibsklarergården (mødested)

17.00-18.00 Syndfloden af Kunstnerkollektivet Vontrapp\* Dokken, M/S Museet for Søfart

18.00-19.30 Everyday People af Society of Labyrinthian Anarchaeology\*Mirabellestien

19.00-19.45 CameliOrqestra af Teater GLiMT Pladsen bag Værftets madmarked

19.00-19.30 Ved ribbevæggen af Convoi Exceptionnel\* Helsingør Gymnasium

19.30-22.00 Time Travel Tours af Liminal\* Færgeterminalen (bus, afgang)

20.00-21.00 Diorama - for Helsingør af Ingri Fiksdal Julebæk strand

**FREDAG 31/7**

12.00-12.30 Les Tonys af Cie. Albedo Helsingør Centrum

13.00-13.50 Drôle d'impression af Dedale de Clown Pladsen bag Værftets madmarked

14.00-15.00 The Furtives af 1Watt Ved Simon Spies plads

15.00-15.30 Les Cupidons af Les Goulus Helsingør Centrum

15.00-16.00 byVANDring af Luna Park Scenekunst\* Skibsklarergården (mødested)

16.00-17.00 byVANDring Luna Park Scenekunst\* Skibsklarergården (mødested)

17.00-18.00 The Furtives af 1Watt Ved Simon Spies plads

17.00-18.00 Syndfloden af Kunstnerkollektivet Vontrapp\* Dokken, M/S Museet for Søfart

18.00-18.45 Drôle d'impression af Dédale de Clown Pladsen bag Værftets madmarked

18.00-19.30 Everyday People af Society of Labyrinthian Anarchaeology\*Mirabellestien

19.00-19.30 Ved ribbevæggen af Convoi Exceptionnel\* Helsingør Gymnasium

19.30-22.00 Time Travel Tours af Liminal\* Færgeterminalen (bus, afgang)

20.00-21.00 Diorama - for Helsingør af Ingri Fiksdal Julebæk strand

**LØRDAG 1/8**

11.00-11.40 Oh solo mig af Teatret Kriskat Børnenes hus

11.00-11.30 Les Tonys af Cie. Albedo Helsingør centrum

12.00-12.40 Parfait État de Marche af 1Watt Ved stationspladsen

12.30-13.00 Alex Barti Børnenes hus

13.00-13.45 Les Frères Troubouch Pladsen bag Værftets madmarked

14.00-14.40 Oh solo mig af Teatret Kriskat Børnenes hus

14.00-14.45 Instant Compositions af CPH International Arts Collective Pladsen foran Kulturværftet

14.30-15.10 Parfait État de Marche af 1Watt Ved stationspladsen

15.00-16.00 byVANDring af Luna Park Scenekunst\* Skibsklarergården (mødested)

15.00-15.35 TchernOcircuS af Les Goulus Pladsen bag Værftets madmarked

15.30-16.00 Alex Barti Børnenes hus

16.00-17.00 byVANDring af Luna Park Scenekunst\* Skibsklarergården (mødested)

16.00-16.45 Instant Compositions af CPH International Arts Collective Pladsen foran Kulturværftet

17.00-17.45 Les Frères Troubouch Pladsen bag Værftets madmarked

17.0018.00 Syndfloden af Kunstnerkollektivet Vontrapp\* Dokken, M/S Museet for Søfart

18.00-19.30 Everyday People af Society of Labyrinthian Anarchaeology\*Mirabellestien

19.00-19.30 Ved ribbevæggen af Convoi Exceptionnel\* Helsingør Gymnasium

19.00-19.35 TchernOcircuS af Les Goulous Pladsen bag Værftets madmarked

19.30-22.00 Time Travel Tours af Liminal\* Færgeterminalen (bus, afgang)

**BILLEDTEKSTER**

Diorama – for Helsingør: Sådan vil Julebæk strand se ud i slutningen af juli. Med koreografi som en linse, iscenesætter den norske koreograf Ingri Fiksdal dele af naturen ved at blande elementer fra det urbane rum ind i landskabet, og dermed ændre konteksten for begge dele. Foto: Briony Campbell

Oh solo mig: Der er gadeteater i det helt og aldeles grønne, når Teatret KrisKat slår sig løs ved Børnenes Hus lørdag den 1. august kl. 11 og 14. Foto: Søren K. Kløft

Les Cupidons: Drømmer du om at møde den eneste ene, eller savner du blot noget mere kærlighed i dit liv? Det bliver ømt når de tre skarptskårne græske guder, lader amors pil fare vild i Helsingør Centrum. Foto: PASSAGE Festival

Time Travel Tours: Tag med Time Travel Tours på en busrejse gennem tiden, fra fremtiden til fortiden, og oplev tre årtier på vejen. Bussen stopper udvalgte steder i og omkring byen, hvor teorier om fremtiden udforskes. Alt sammen klimaneutralt og bæredygtigt, på sikker afstand, i et komfortabelt transportmiddel, og til en rigtig god pris. Foto: Malle Madsen